เรื่องร้องเรียน (คลอง,ร้องเรียน) วันที่ 2023-07-14 01:59:20 — แขวงคลองจั่น เขตบางกะปิ จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660028309
//อ้างอิงเลขที่รับแจ้ง traffy fondue (YNA7WJ )
ขอให้ตรวจสอบและแก้ไขปัญหาการต่อเติมหลังคาเมทัลชีทไม่ถูกต้องตามกฎหมาย บริเวณบ้านเลขที่.....ซอยลาดพร้าว 130 แขวงคลองจั่น เขตบางกะปิ กรุงเทพมหานคร จุดสังเกตห่างจากท่าเรือวัดกลางประมาณ 500-600 เมตร และหากเดินทางจากซอยลาดพร้าว 130 ตรงเข้าไปประมาณกว่า 1 กิโลเมตร จะพบกับบ้านหลังดังกล่าวทางด้านซ้ายมือ ลักษณะเป็นบ้านปูน ชั้นเดียว โดยมีเจ้าของบ้านเป็นสามี-ภรรยา โดยสามีเพศชาย(ไม่ทราบชื่อ แต่ทราบนามสกุล) อายุประมาณ 60 ปี ส่วนสูงประมาณ 170 เซนติเมตร รูปร่างผอม ผิวสีแทน ส่วนภรรยาเพศหญิง (ทราบชื่อเล่น และทราบนามสกุล) อายุประมาณ 60 ปี ส่วนสูงประมาณ 160 เซนติเมตร รูปร่างอ้วน ผิวสีแทน โดยผู้ร้องแจ้งว่า เมื่อประมาณกลางเดือนมิถุนายน 2565 (ไม่ทราบวันและเวลาที่ชัดเจน) บ้านหลังดังกล่าวมีการต่อเติมหลังคาเมทัลชีทบริเวณด้านหน้าบ้านซึ่งเป็นทรงเพิงหมาแหงน ยกระดับหลังคาสูงขึ้นไปประมาณ 1 เมตร เทียบเท่ากับพื้นชั้น 2 ของบ้านผู้ร้อง (ระบุตามผู้ร้องแจ้ง) และระยะยื่นของชายคาห่างจากบ้านของผู้ร้อง เป็นระยะน้อยกว่า 1 ฟุต (ระบุตามผู้ร้องแจ้ง) ซึ่งชิดกับระเบียงห้องนอนของผู้ร้อง และผู้ร้องแจ้งว่า ลักษณะหลังคาลาดเอียงต่ำ เอียงมาทางบ้านผู้ร้อง ซึ่งทำให้ในช่วงเวลากลางวัน หลังคาดังกล่าวมีการสะท้อนแสงและความร้อนไปยังพื้นที่บ้านของผู้ร้อง อาทิ ห้องนอน ระเบียงห้องนอน และห้องครัว นั้น
//ปัจจุบันเมื่อวันที่ 13 กรกฎาคม 2566 พบว่าผู้ร้องยังคงได้รับความเดือดร้อนอยู่เช่นเดิม จึงประสงค์ให้หน่วยงานที่เกี่ยวข้องลงพื้นที่ฯ ตรวจสอบและแก้ไขปัญหาให้ผู้ร้อง โดยการปรับเปลี่ยนโครงสร้างให้กลับมาเป็นแบบเดิม หรือให้ลดระดับลงมาต่ำกว่าเดิมประมาณ 1 เมตรกว่า เพื่อบรรเทาความเดือดร้อนให้แก่ผู้ร้อง (ผู้ร้องยินดีให้เปิดเผยชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata